DOMES ĀRKĀRTAS SĒDES PROTOKOLA PIELIKUMS

Olainē

2022.gada 16.martā Nr.4

1.p.

**Par grozījumiem Olaines novada attīstības programmā 2014.-2020. gadam**

*Tiek dots vārds: Elīnai Grūbai, Andrim Bergam, Kristapam Kauliņam*

Olaines novada pašvaldība plāno iesniegt Vides aizsardzības un reģionālās attīstības ministrijā *investīciju projektu mērķdotācijas saņemšanai pieteikumu- telpu vienkāršotā atjaunošana jaunas pirmsskolas izglītības iestādes izveidei Veselības ielā 7, Olainē, 2.kārta,* radot 80 vietas pirmsskolas izglītības iestādē.

Atbilstoši Ministru kabineta 2022.gada 8.februāra noteikumu Nr.112 “Kārtība, kādā piešķiramas un izlietojamas mērķdotācijas investīcijām pašvaldībām” 4.1.punktam pieteiktajam investīciju objektam ir jābūt atspoguļotam pašvaldības attīstības programmas investīciju plānā.

Attīstības nodaļa ir izstrādājusi Investīciju plāna grozījumus (papildināts ar projektu Nr.36).

Ņemot vērā iepriekš minēto, Attīstības un komunālo jautājumu komitejas 2022.gada 15.marta sēdes protokolu Nr.3 un, pamatojoties uz Ministru kabineta 2014.gada 14.oktobra noteikumu Nr.628 „Noteikumi par pašvaldības teritorijas attīstības plānošanas dokumentiem” 73.punktu, likuma „Par pašvaldībām” 14.panta otrās daļas 1.punktu, 21.panta pirmās daļas 3.punktu un Teritorijas attīstības plānošanas likuma 12.panta pirmo daļu, atklāti balsojot ar 10 balsīm par – A.Bergs, L.Gulbe, A.Čmiļs, I.Purviņa, A.Znotiņš, I.Brence, D.Ļebedevs, K.Kauliņš, N.Miļkevičs, A.Vurčs, pret nav, atturas nav, **dome nolemj:**

1. Apstiprināt grozījumus Olaines novada attīstības programmā 2014.-2020.gadam (pielikumā).
2. Publicēt grozījumus Olaines novada attīstības programmā 2014.-2020.gadam pašvaldības tīmekļa vietnē [www.olaine.lv](http://www.olaine.lv) .
3. Publicēt paziņojumu “Par grozījumiem Olaines novada attīstības programmā 2014.-2020.gadam” pašvaldības tīmekļa vietnē [www.olaine.lv](http://www.olaine.lv) un pašvaldības informatīvajā izdevumā “Olaines domes vēstis”.
4. Uzdot attīstības nodaļas vadītājai kontrolēt lēmuma izpildi.

Sēdes vadītājs A.Bergs